《待漏》
明代·刘克正

凤楼相对碧嵯峨，斜月疏星度绛河。三殿曙晖犹未启，九霄寒露已将多。

佩鸣白玉千官至，火列丹城上相过。遥想后庭催步辇，宵衣频问夜如何。

作者简介：刘克正，字懋一，号海樵。番禺人，从化籍。格长子。明穆宗隆庆五年（一五七一）进士。官翰林院检讨。年甫三十七而卒。清道光《广东通志》卷二八〇有传。